

OGRES NOVADA PAŠVALDĪBAS IESTĀDE

**„OGRES NOVADA KULTŪRAS CENTRS”**

Reģ.Nr.90001669956, Brīvības iela 15, Ogre, Ogres novads, LV- 5001

Tālruņi: 65024680; 65035960, [kulturascentrs@okc.lv](mailto:kulturascentrs@okc.lv)**;** [**www.okultura.lv**](http://www.okultura.lv)

**NOTEIKUMI**

Ogrē

**Bērnu sūdzību iesniegšanas un izskatīšanas kārtība**

17.11.2021.

*Izdoti saskaņā ar Bērnu tiesību aizsardzības*

*likuma 70.panta otro daļu*

**I.Vispārīgie noteikumi**

1. “Bērnu sūdzību iesniegšanas un izskatīšanas kārtība” (turpmāk – kārtība) nosaka bērnu

sūdzību iesniegšanas un izskatīšanas kārtību Ogres novada pašvaldības iestādē “Ogres novada Kultūras centrs” un tās struktūrvienībās (filiālēs) – Ciemupes tautas nams, Ogresgala tautas nams, Ogres teātris (turpmāk – ONKC). Kārtības mērķis ir identificēt bērna interešu aizskārumu vai apdraudējumu un to novērst. ONKC darbiniekiem ir jāuzņemas preventīva, rīcībā balstīta, aktīva līdzdalība bērnu tiesību aizsardzības jautājumos.

1. Par bērnu šīs kārtības izpratnē uzskatāms jebkurš ONKC bērnu amatiermākslas kolektīva vai pulciņa dalībnieks.
2. Sūdzību iesniegšanas un izskatīšanas primārais mērķis ir identificēt ikvienu iespējamu bērna interešu aizskārumu vai apdraudējumu, un to novērst.
3. Visās darbībās, kas skar sūdzību un ziņojumu izskatīšanu, iesaistīto personu pienākums ir ievērot konfidencialitāti, un informāciju par bērnu var izpaust tikai tiktāl, cik tas nepieciešams sūdzības izskatīšanai.
4. ONKC darbinieku uzdevums ir pienācīgi reaģēt uz ikvienu iesniegtu ziņojumu vai sūdzību par iespējamu bērna interešu aizskārumu vai apdraudējumu bērna drošībai.

**II. Sūdzības iesniegšana**

1. Sūdzību par jebkādu bērna interešu aizskārumu var iesniegt mutiski, rakstiski vai elektroniski:
   * Kolektīva/pulciņa vadītājam;
   * Iestādes vadītājai;
   * Struktūrvienības (filiāles) vadītājam;
   * Biroja administratoram;
   * jebkuram ONKC darbiniekam.
2. Mutvārdos izteikto sūdzību ONKC darbinieks fiksē rakstiski.

**II. Sūdzību izskatīšanas kārtība**

1. Kad saņemta sūdzība, tās saturu sūdzības saņēmējam ir pienākums ieprotokolēt (rakstot sarunas protokolu) un nekavējoties informēt par to Iestādes vadītāju.
2. Ja sūdzības saturs prasa tūlītēju rīcību (bērns nav drošībā, apdraudējums notiek pašreiz) ikviena sūdzību saņēmēja atbildība ir vispirms darīt visu iespējamo, lai primāri novērstu tiešo apdraudējumu. Pēc tam informēt par to Iestādes vadītāju.
3. Atkarībā no sūdzības satura tā tiek izskatīta pie kolektīva/pulciņa vadītāja, pieaicinot vecākus vai pie Iestādes vadītāja, pieaicinot vecākus, kolektīva vadītāju un citas iesaistītās personas.
4. Katru atsevišķu sūdzības gadījumu, vadoties no saņemtās informācijas, iegūstot nepieciešamos pierādījumus un papildus informāciju, nepieciešams izmeklēt. Veiktajai apstākļu noskaidrošanai jābūt objektīvai, caurspīdīgai, tās laikā ja nepieciešams var tikt piesaistīts citu profesionāļu atbalsts.
5. Ja veiktās izmeklēšanas rezultātā saņemtas ziņas par iespējamu bērna tiesību aizskārumu, kam ir krimināli vai administratīvi sodāma pārkāpuma pazīmes, tiek sagatavots rakstisks ziņojums tiesībsargājošām institūcijām, kā arī ne vēlāk kā tajā pašā dienā tiek ziņots policijai, bāriņtiesai vai citai bērna tiesību aizsardzības institūcijai.
6. Darbinieks nav tiesīgs izskatīt sūdzību, ja tas ir personiski tieši vai netieši ieinteresēts sūdzības izskatīšanas rezultātā.
7. Lēmums par sūdzības izskatīšanas rezultātiem tiek pieņemts rakstiski un paziņots sūdzības iesniedzējam vai cietušā vecākiem.
8. Lēmuma izpildei tiek noteikts termiņš un veikta tā izpildes kontrole.
9. Ja pēc sūdzības izskatīšanas uzlabojumu nav un lēmumi netiek pildīti, tad bērnam un viņa vecākiem (aizbildņiem) ir tiesības prasīt citu instanču palīdzību (policija, bāriņtiesa u.c.).

**III. Noslēguma jautājumi**

1. Kārtības noteikumi ir pieejami ONKC mājas lapā [www.okultura.lv](http://www.okultura.lv) (sadaļa – mēs/dokumenti), kā arī bērnu amatiermākslas kolektīvu/pulciņu vadītāji nodrošina kārtības izkaidrošanu bērniem un viņu vecākiem/aizbildņiem.

Apstiprinu:

Vadītāja E.Aupe

K.Krastiņa

[Kristine.krastina@okc.lv](mailto:Kristine.krastina@okc.lv)